Nr.....................

Către

**TRIBUNALUL BOTOȘANI**

**SECŢIA I CIVILĂ**

**Dosar nr.2842/110/2019**

**Complet..................**

Subscrisa Scoala........................, cu sediul în Municipiul .............................., C.I.F. .............., reprezentată legal prin ...................... prof. ............... numit prin Decizia......................., avand cont deschis la.........................nr. cont............................... in calitate de pârât în dosarul nr......................................, conform art. 205 şi următoarele din Cod pr civ, formulăm în termen legal,

**ÎNTÂMPINARE,**

la cererea de chemare în judecată a reclamanților - membri SIP/LSI Botoșani prin care înțelegem să solicităm respingerea acesteia ca nelegală și netemeinică pentru motivele dezvoltate mai jos:

 Acordarea sporului pentru condiții de muncă vătămătoare se întemeiază pe **Legea-cadru nr. 153/2017 care reglementează acordarea acestuia numai în condițiile stabilite de regulamentul elaborat de ministere și aprobat prin hotărâre de guvern.**

”*Sporul pentru condiţii de muncă*

***Art. 23.*** *-* ***Locurile de muncă şi categoriile de personal, precum şi mărimea concretă a sporului*** *pentru condiţii de muncă prevăzut în* *anexele nr. I - VIII****şi condiţiile de acordare*** *a acestuia* ***se stabilesc****, în cel mult 60 de zile de la publicarea prezentei legi în Monitorul Oficial al României, Partea I,* ***prin regulament - cadru elaborat de către fiecare dintre ministerele*** *coordonatoare ale celor 6 domenii de activitate bugetară, respectiv învăţământ, sănătate şi asistenţă socială, cultură, diplomaţie, justiţie, administraţie, de către instituţiile de apărare, ordine publică şi securitate naţională, precum şi de către autorităţile publice centrale autonome,* ***care se aprobă prin hotărâre a Guvernului, la propunerea fiecăruia dintre ministerele coordonatoare,*** *a fiecăreia dintre instituţiile de apărare, ordine publică şi securitate naţională sau a fiecăreia dintre autorităţile publice centrale autonome, cu avizul Ministerului Muncii şi Justiţiei Sociale şi al Ministerului Finanţelor Publice şi cu consultarea federaţiilor sindicale reprezentative domeniului de activitate*.”

Anexa nr.1, Cap.I, NOTA de la pct.6,

**B. Reglementări specifice personalului didactic din învăţământ**

”*Art. 13. - (1) În raport cu condiţiile de muncă în care se desfăşoară activitatea, condiţii periculoase sau vătămătoare, personalul salarizat poate primi un spor de până la 15% din salariul de bază, corespunzător timpului lucrat la locurile de muncă respective, cu respectarea prevederilor legale în vigoare.
(2)* ***Locurile de muncă, categoriile de personal, mărimea concretă a sporului, precum şi condiţiile de acordare a acestora se stabilesc de către ordonatorul de credite, cu consultarea partenerilor sociali, în limita prevederilor din Regulamentul prevăzut la art. 23 din prezenta lege, elaborat potrivit prezentei legi, având la bază buletinele de determinare sau, după caz, expertizare, emise de către autorităţile abilitate în acest sens.****”*

*REGULAMENT – CADRU privind stabilirea locurilor de muncă, a categoriilor de personal, a mărimii concrete a sporului pentru condiţii de muncă, precum şi a condiţiilor de acordare a acestuia pentru personalul din familia ocupaţională de funcţii bugetare "Învăţământ*" (la care face trimitere Legea nr.153/2017) a fost aprobat prin **H.G. nr. 34/2018.**

1. **Condiția încadrării în buget**

 **O condiție esențială în acordarea sporului pentru condiții vătămătoare impusă de art.2 și reiterată de art.5 din Regulamentul aprobat prin HG nr.34/2018 constă în încadrarea sumelor de bani aferente acestui spor, în bugetul de venituri și cheltuieli.**

*”Art. 2. - (1) Sporul pentru condiţii de muncă prevăzut în prezentul regulament se acordă, pe baza buletinelor de determinare sau, după caz, expertizare, emise de către autorităţile abilitate în acest sens, pentru timpul efectiv lucrat în locurile de muncă respective, în procent de până la 15% aplicat la salariul de bază,* ***cu încadrarea în sumele prevăzute pentru cheltuieli salariale din bugetul de venituri şi cheltuieli aprobat****.”*

*”Art. 5. - Nominalizarea personalului care beneficiază de sporul pentru condiţii de muncă, fără depăşirea procentului de 15%, se face de către conducătorul ierarhic şi se aprobă de consiliul de administraţie, cu consultarea organizaţiilor sindicale afiliate la federaţiile sindicale reprezentative la nivel de sector de activitate învăţământ sau a reprezentaţiilor salariaţilor la nivel de unitate/instituţie acolo unde nu există sindicate, cu respectarea prevederilor art. 25 alin. (1) din* *Legea - cadru nr. 153/2017**, cu modificările şi completările ulterioare,* ***şi cu încadrarea în fondurile aprobate pentru cheltuieli salariale****.”*

 **Pentru asigurarea îndeplinirii condiției încadrării în buget, am solicitat pârâtului Școala Gimnazială nr.1 Orbeni informații și înscrisuri la care s-a răspuns prin adresa nr. 3922/29.11.2019 pe care o atașăm prezentei din care rezultă că școla nu se încadrează în buget cu plata salariilor actuale. De asemenea, din evidențele contabile de la nivelul ISJ Bacău, mai precis din Nota nr.9785/05.12.2019 rezultă fără echivoc că unitatea de învățământ nu se încadrează în bugetul de venituri și cheltuieli aprobat cu plata salariilor (în cuantumul existent la data prezentei, adică în lipsa sporului de condiții vătămătoare) rezultă în mod clar că această cheltuială cu sporul de condiții vătămătoare nu se încadrează în buget.**

 Considerăm că neîndeplinirea condiției de încadrare a sumelor necesare plății sporului de condiții vătămătoare în bugetul aprobat este îndestulătoare în aprecierea netemeiniciei acordării acestuia și pe cale de consecință conduce la respingerea acțiunii ca nelegală și netemeinică.

 **Dreptul substanțial pe fiecărei categorie de personal**

După verificarea condiției de încadrare în buget, supunem analizei îndeplinirea condițiilor care generează nașterea dreptului material, distinct, pe cele două categorii de personal, respectiv didactic și nedidactic (reglementate de art.88 din Legea nr.1/2011)

* Pentru personalul nedidactic sunt incidente prevederile art.8, alin.(2) din Regulamentul aprobat prin HG nr.34/2018 care face trimitere la H.G. nr.569/2017 potrivit căruia **acordarea sporului e condiționată de existența factorilor de risc** confirmată de determinările sau, după caz, expertizările de specialitate de către organele abilitate în acest sens.
* Pentru personalul didactic, **acordarea sporului și mărimea acestuia e condiționată de încadrarea în una dintre condițiile stabilite de art.10-art.14 din Regulamentul aprobat prin HG nr. 34/2018. Numai personalul didactic care se înscrie în aceste condiții poate beneficia de sporul de condiții vătămătoare și numai pentru personalului didactic încadrat în prevederile art.10-art.14 se pot realiza determinările și expertizările de specialitate. Altfel, buletinele de determinare nu pot produce efecte chiar dacă confirmă existența unor factori de risc care ar justifica acordarea sporului, căci Legea 153/2017 impune respectarea condițiilor de acordare, stabilirea locurilor de muncă, a categoriilor de personal, a mărimii concrete a sporului pentru condiţii de muncă conform Regulamentului (în speță aprobat prin HG nr.34/2018), care impune condițiile de acordare și cuantum reglementate de art.10-art.14 ce nu pot fi ignorate.**

**Deși am solicitat Școlii Gimnaziale nr.1 Orbeni să ne comunice pentru personalul didactic temeiul legal al aprobării sporului pentru condiții de muncă vătămătoare, pârâta nu a răspuns solicitărilor noastre și, de asemenea, reclamanții care fac parte din această categorie de personal nu au făcut dovada încadrării în una dintre cerințele art.10- art.14 din HG nr.34/2018.**

**Restricțiile ISJ în acordarea sporului de condiții vătămătoare**

Statele de personal și statele de plată a salariilor/concediilor ale unităţilor de învăţământ, pentru toate categoriile de personal, se întocmesc de unităţile de învăţământ şi se avizează de inspectoratele şcolare, la începutul fiecărui an şcolar sau ori de câte ori apar modificări conform legii nr.1/2011 și art.2 și art.4 din Ordinul comun nr. 4576/2011.

Conform Anexei nr.4 din ordinul sus amintit, art.1 ”*Pentru facilitarea operaţiunilor de avizare a statelor de personal şi a statelor de plată a salariilor/statelor de plată avansuri concedii de odihnă, aşa cum sunt descrise în ordin, Ministerul Educaţiei, Cercetării, Tineretului şi Sportului, denumit în continuare* ***M.E.C.T.S.****, pune la dispoziţia inspectoratelor şcolare şi a unităţilor de învăţământ preuniversitar de stat* ***sistemul informatic******EDUSAL*** *de calcul al drepturilor salariale.”*

Acest program informatic nu permite avizarea statelor de personal/plată cu includerea sporului de condiții vătămătoare. În argumentarea acestei restricționări adiționăm dosarul cauzei cu un extras din programul EDUSAL care conține alerta generată de program în cazul introducerii sporului de condiții vătămătoare pentru o unitate de învățământ din județul Bacău care a întrunit condițiile de încadrare în buget. Alerta care apare sub forma #V# este explicată în Legendă astfel: ”Conform HG nr.34/2018 nu poate fi acordat spor de condiții vătămătoare”

Motivat de acest neajuns, chiar în situația pronunțării unei soluții de acordare a sporului de condiții vătămătoare, ISJ va fi în imposibilitatea avizării statelor de plată/personal cu acest spor.

Față de considerentele expuse mai sus, solicităm instanței de judecată să constate neîndeplinirea condițiilor legale de acordare a sporului de condiții vătămătoare și pe cale de consecință să respingă acțiunea reclamanților ca netemeinică și nelegală.

 În temeiul art.411 alin (1) pct. 2 teza a-II-a din Noul Cod de procedură civilă, rugăm ca judecarea cauzei să se facă și în lipsa reprezentantului nostru.

 Director, administrator financiar,